Egy kedves szálláshely egy olajligetben, a városka szélén, de kis város lévén nem messze a centrumtól. Személyesen fogadtak és mutattak meg mindent, ottlétünk alatt ajándékokat is kaptunk ( helyi specialitást: sütit, bort, előételeket stb). Mindent megtettek a kényelmünk érdekében, az adódó problémát (áramszünet) 15 percen belül orvosolták. Minden segítséget megkaptunk, térképeket, tájékoztatást és rendelkezésre álltak kerékpárok, bár kissé leharcolt állapotban. Közel van a helyi strand (5 perc) és keddenként a piac (3 perc). A külön lekerített kertben terasz és grillsütő, melyet használhattunk, minden hozzávalót megkaptunk. Marco szívbéli szállásadó, ajánljuk. Ha erre járunk újra, biztosan betérünk :)